Teeme rehkenduse hGH teise komponendi Kit2 arvudega. Need on 2 ja 3,08, keskmine on 2,54 ja standardhälve on 0,764. Tavaviisil usalduspiire arvutades saaksime alumise piiri väärtuseks 2,54-2X0,76=1,02 ja ülemise usalduspiirkonna väärtuseks 4,07. Selles vahemikus võib mõõtmistulemuste põhjal olla proovi Kit2 tegelik väärtus. Usalduspiirkond on väga lai, sest vaatlused on teineteisest väga erinevad. Aga kuna alumine usalduspiir ei ole referentstasemest piirnormist 1,68  suurem, siis ei saa korrektselt väita, et mõõdetav suurus, antud juhul Kit2 tegelik väärtus, oleks piirnormist suurem.